CELEX: 62020TN0069
Language: lv
Date: 2020-02-04 00:00:00
Title: Lieta T-69/20: Prasība, kas celta 2020. gada 4. februārī – Tele Columbus/Komisija

23.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 95/45
            
         
      Prasība, kas celta 2020. gada 4. februārī – Tele Columbus/Komisija
      (Lieta T-69/20)
      (2020/C 95/55)
      Tiesvedības valoda – vācu
      
         Lietas dalībnieki
      
      
         Prasītāja: Tele Columbus AG (Berlīne, Vācija) (pārstāvji: C. Wagner un J. Hackl, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt par spēkā neesošu un atcelt Komisijas Lēmumu C(2019) 5187 final (2019. gada 18. jūlijs) (M.8864 – VODAFONE/CERTAIN LIBERTY GLOBAL ASSETS);
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasība ir pamatota ar šādiem pamatiem.
      
                  1.
               
               
                  Pirmais pamats: acīmredzama kļūda vērtējumā un procedūras pārkāpums, izvērtējot horizontālas nekoordinētas ietekmes izraisītus būtiskus šķēršļus efektīvai konkurencei Vācijas mēroga “daudzdzīvokļu ēku mājsaimniecībām (daudzdzīvokļu ēku klientiem) nodrošinātās kabeļtelevīzijas signāla pārraides [..] tirgū” (turpmāk tekstā – “MDU tirgus”).
               
            
                  2.
               
               
                  Otrais pamats: acīmredzama kļūda vērtējumā, izvērtējot horizontālas nekoordinētas ietekmes izraisītus būtiskus šķēršļus efektīvai konkurencei Vācijas “vienģimenes dzīvojamo māju mājsaimniecībām (vienģimenes dzīvojamo māju klientiem) nodrošinātās [kabeļtelevīzijas] signāla pārraides [..] tirgū”.
               
            
                  3.
               
               
                  Trešais pamats: acīmredzama kļūda vērtējumā un procedūras pārkāpums, izvērtējot vertikālas nekoordinētas ietekmes izraisītus būtiskus šķēršļus efektīvai konkurencei signāla piegādes tirgū un ar to saistītajā MDU tirgū Vācijā.
               
            
                  4.
               
               
                  Ceturtais pamats: acīmredzama kļūda vērtējumā, izvērtējot horizontālas nekoordinētas ietekmes izraisītus būtiskus šķēršļus efektīvai konkurencei tā sauktajā iegādes tirgū Vācijā.
               
            
                  5.
               
               
                  Piektais pamats: acīmredzama kļūda vērtējumā un procedūras pārkāpums, izvērtējot ierosinātās saistības, jo Komisija esot pieņēmusi ierosināto saistību paketi, kas jau sākotnēji – strukturāli – neesot bijusi piemērota tam, lai kompensētu no apvienošanas izrietošos būtiskos konkurences ierobežojumus.